รัฐบาลไทย-ข่าวทำเนียบรัฐบาล-พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมผู้บริหารองค์กรหลัก ครั้งที่ 31/2560
วันพฤหัสบดีที่ 17 สิงหาคม 2560
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมผู้บริหารองค์กรหลัก ครั้งที่ 31/2560
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมผู้บริหารองค์กรหลัก ครั้งที่ 31/2560
ข่าวสํานักงานรัฐมนตรี430/2560
ผลประชุมผู้บริหารองค์กรหลัก16สิงหาคม2560
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการเป็นประธานการประชุมผู้บริหารองค์กรหลักครั้งที่31/2560เมื่อวันพุธที่16สิงหาคม 2560ณ ห้องประชุมสํานักงานคณะกรรมการการอาชีวศึกษา โดยได้มีการหารือเกี่ยวกับการลงพื้นที่ ครม.สัญจร ระหว่างวันที่21-22สิงหาคมนี้ ที่จ.นครราชสีมา และรับทราบความก้าวหน้าและผลการดําเนินงานของ5องค์กรหลัก
●การลงพื้นที่ ครม.สัญจรณ จังหวัดนครราชสีมา
พล.อ.สุรเชษฐ์ ชัยวงศ์กล่าวว่าที่ประชุมได้รับทราบการจัดประชุมคณะรัฐมนตรี (ครม.) อย่างเป็นทางการนอกสถานที่ (ครม.สัญจร) ซึ่งมีวัตถุประสงค์เพื่อติดตามผลการขับเคลื่อนนโยบายสําคัญของรัฐบาลในพื้นที่ รวมทั้งจะได้พบปะประชาชนเพื่อติดตามรับทราบปัญหาความเดือดร้อน ในระหว่างวันที่ 21-22 สิงหาคมนี้ ที่ จ.นครราชสีมา
โดยในวันที่ 21 สิงหาคมนายกรัฐมนตรีจะลงพื้นที่ตรวจราชการในอําเภอหรือจังหวัดใกล้เคียง และมอบหมายรองนายกรัฐมนตรีและรัฐมนตรีกระจายกันลงพื้นที่ เพื่อติดตามการดําเนินงานตามนโยบายรัฐบาล รวมถึงรับฟังข้อเสนอแนะจากประชาชนในพื้นที่ส่วนในวันที่ 22 สิงหาคมนี้นายกรัฐมนตรีจะเป็นประธานการประชุม ครม.สัญจร ณ มหาวิทยาลัยเทคโนโลยีสุรนารี อ.เมืองนครราชสีมา เพื่อพิจารณาวาระปกติ
สําหรับกําหนดการลงพื้นที่ จ.นครราชสีมา ของรัฐมนตรีและคณะผู้บริหารองค์กรหลักของกระทรวงศึกษาธิการ มีดังนี้
1. รมว.ศึกษาธิการ (นพ.ธีระเกียรติ เจริญเศรษฐศิลป์)
- 10.00 น. ศูนย์การศึกษานอกระบบและการศึกษาตามอัธยาศัย ต.จันทึก (ศูนย์ดิจิทัลชุมชน) อ.ปากช่อง
- 13.15 น. มอบนโยบาย ณ อาคารชั่วคราว สํานักงานศึกษาธิการจังหวัดนครราชสีมา (ภายในบริเวณโรงเรียนอัสสัมชัญนครราชสีมา) อ.เมืองนครราชสีมา
- 14.30 น. ตรวจเยี่ยมโรงเรียนปลูกปัญญา (ปรัชญาเศรษฐกิจพอเพียง: Robot 4.0) อ.เมืองนครราชสีมา
2. รมช.ศึกษาธิการ (พล.อ.สุรเชษฐ์ ชัยวงศ์)
- 10.00 น. วิทยาลัยเกษตรและเทคโนโลยีนครราชสีมา (Smart Farmner) อ.สีคิ้ว
- 13.15 น. วิทยาลัยเทคนิคสุรนารี(ฐานวิทยาศาสตร์) อ.โชคชัย
- 14.30 น. ตรวจเยี่ยมสถานศึกษา (โดยไม่แจ้งล่วงหน้า)
3. รมช.ศึกษาธิการ (ม.ล.ปนัดดา ดิศกุล)
- 10.00 น. รร.อนุบาลประชารัฐสามัคคี (โรงเรียนคุณธรรม) อ.สูงเนิน
- 13.15 น. รร.บ้านบึงสาร (โรงเรียนประชารัฐ) อ.เมืองนครราชสีมา
- 15.00 น. รร.ราชสีมาวิทยาลัย (พบปะสนทนากับนักเรียน-ครู2,500คน เรื่องโรงเรียนคุณธรรมและศาสตร์พระราชา) อ.เมืองนครราชสีมา
●รับทราบความก้าวหน้าและผลการดําเนินงานขององค์กรหลัก
ที่ประชุมได้รับทราบรายงานความก้าวหน้าและผลการดําเนินงานของ5องค์กรหลัก ดังนี้
1. สํานักงานปลัดกระทรวงศึกษาธิการ (สป.ศธ.)นายชัยพฤกษ์ เสรีรักษ์ ปลัดกระทรวงศึกษาธิการได้รายงานให้ที่ประชุมรับทราบการจัดทํางบประมาณรายจ่าย ประจําปีงบประมาณ พ.ศ.2562 ซึ่งพล.อ.ประยุทธ์ จันทร์โอชา นายกรัฐมนตรี ได้มอบนโยบายการจัดทํางบประมาณรายจ่าย ประจําปีงบประมาณ พ.ศ.2562 เมื่อวันที่16สิงหาคมที่ผ่านมาณ ศูนย์แสดงสินค้าและการประชุมอิมแพ็ค เมืองทองธานีเพื่อต้องการให้การจัดทํางบประมาณเป็นไปในทิศทางเดียวกันสอดคล้องกับร่างกรอบยุทธศาสตร์ชาติระยะ 20 ปี แผนพัฒนาเศรษฐกิจและสังคมแห่งชาติฉบับที่ 12 นโยบายความมั่นคงแห่งชาติ นโยบายของรัฐบาล และแนวทางจัดทํางบประมาณตามหลักปรัชญาเศรษฐกิจพอเพียง ผ่านการจัดสรรงบประมาณรายจ่ายประจําปีงบประมาณ พ.ศ.2562 อย่างมีประสิทธิภาพและประสิทธิผลเน้นพัฒนาพื้นที่ระดับภาคให้เติบโตได้อย่างยั่งยืนโดยการใช้จ่ายงบประมาณต้องเชื่อมโยงทั้งในมิติกระทรวง/หน่วยงาน (Function) มิติบูรณาการ (Agenda) และมิติพื้นที่ (Area) และดําเนินการให้สอดคล้องกับความต้องการของพื้นที่เกิดประโยชน์ต่อประชาชนอย่างแท้จริง
ทั้งนี้ มีเรื่องที่เกี่ยวข้องกับกระทรวงศึกษาธิการหลายเรื่อง*เช่น
การจัดการศึกษาที่เท่าเทียมเพื่อมุ่งสู่เป้าหมายการพัฒนาที่ยั่งยืน (SDG) ของ UNDP ซึ่งเป็นองค์กรภายใต้องค์การสหประชาชาติ ที่ได้กําหนดวาระการพัฒนาในระดับโลก 17 ข้อ ตั้งแต่การขจัดความยากจน ความหิวโหย การมีสุขภาพและความเป็นอยู่ที่ดี การศึกษาที่เท่าเทียม ไปจนถึงสังคมสงบสุข ยุติธรรม ไม่แบ่งแยก และความร่วมมือพัฒนาที่ยั่งยืน รวมทั้งการมุ่งไปสู่ประเทศพัฒนานั้น ไม่ใช่มีเพียงยุทธศาสตร์การพัฒนาในกรอบระยะเวลาต่าง ๆ จะสําเร็จได้ แต่ประเทศจะต้องมีการเปลี่ยนแปลงในเชิงโครงสร้างควบคู่กันไปด้วย
การจัดการศึกษาให้สอดคล้องกับวิถีชีวิตความเป็นอยู่ของประชาชนในพื้นที่ให้เกิดสังคมพหุวัฒนธรรมในพื้นที่ที่มีความเข้มแข็ง
การพัฒนาเสริมสร้างศักยภาพคนที่มิใช่มุ่งแต่จะเฉพาะพัฒนาคนในวัยเรียนเท่านั้น แต่ต้องปูพื้นตั้งแต่แรกเกิดโดยกระทรวงศึกษาธิการต้องก้าวข้ามภารกิจในการจัดการศึกษาไปสู่การเป็นผู้วางแผนกําลังคนของประเทศร่วมกับกระทรวงและหน่วยงานอื่น ๆ
การจัดการศึกษาต้องสอดคล้องกับความต้องการกําลังคนในอนาคต ต้องเตรียมการสําหรับสาขาวิชาที่จะทําให้ประเทศไปสู่ประเทศไทย 4.0 ต้องเตรียมคนสําหรับอุตสาหกรรมศักยภาพ ต้องมองว่าคนไทยในศตวรรษที่ 21 ควรมีลักษณะพึงประสงค์อย่างไร เช่น มีทักษะในการใช้ภาษาต่างประเทศ มีคุณธรรม จริยธรรม และค่านิยมที่พึงประสงค์
2.สํานักงานเลขาธิการสภาการศึกษา (สกศ.)นายชัยยศ อิ่มสุวรรณ์ รองเลขาธิการ สกศ. รักษาราชการแทนเลขาธิการ สกศ.ได้รายงานความก้าวหน้าในการทํางานของคณะอนุกรรมการ5ด้าน ในคณะกรรมการอิสระเพื่อการปฏิรูปการศึกษา คือคณะอนุกรรมการพิจารณาโครงสร้าง คณะอนุกรรมการกองทุนการศึกษา คณะอนุกรรมการพัฒนาเด็กเล็ก คณะอนุกรรมการพัฒนาคุณภาพครู และคณะอนุกรรมการเพิ่มประสิทธิภาพการเรียนการสอน เช่น ในวันที่21สิงหาคมนี้ จะมีการหารือและรับฟังความคิดเห็นเกี่ยวกับกองทุนการศึกษา ที่ จ.สุรินทร์, วันที่26กันยายนนี้ จะมีการรับฟังความคิดเห็นที่ จ.ร้อยเอ็ด เป็นต้น รวมทั้งกรอบคุณวุฒิแห่งชาติ ที่จะจัดเตรียมข้อมูลให้รองนายกรัฐมนตรี (พล.อ.อ.ประจิน จั่นตอง) นําไปหารือกับหน่วยงานที่เกี่ยวข้องที่ฝรั่งเศสในเร็ว ๆ นี้
3.สํานักงานคณะกรรมการการศึกษาขั้นพื้นฐาน (สพฐ.)นายการุณ สกุลประดิษฐ์ เลขาธิการ กพฐ.ได้รายงานให้ที่ประชุมรับทราบการประชุมรับฟังข้อคิดเห็นจากการจัดประชุมปฏิบัติการขับเคลื่อนนโยบายสู่การปฏิบัติ "สพฐ.สัญจร"5ภูมิภาค โดย รมช.ศึกษาธิการ ได้มอบหมายให้ สพฐ. ประเมินผลการจัดประชุมดังกล่าว พร้อมทั้งรายงานให้รัฐมนตรีรับทราบต่อไปด้วย
4.สํานักงานคณะกรรมการการอาชีวศึกษา (สอศ.)นายสุเทพ ชิตยวงษ์ เลขาธิการ กอศ.กล่าวว่าในวันที่18สิงหาคมนี้จะมีการจัดงานวันสถาปนา สอศ. โดยมีกิจกรรมต่าง ๆ เช่น พิธีสงฆ์ พิธีมอบโล่รางวัล ฯลฯ นอกจากนี้จะได้เชิญ รมช.ศึกษาธิการ ไปตรวจเยี่ยมศูนย์ประสานงานการผลิตและพัฒนากําลังคนอาชีวศึกษา เขตพัฒนาพิเศษภาคตะวันออก จังหวัดฉะเชิงเทรา ในวันที่25สิงหาคมนี้ รวมทั้งยังได้กล่าวถึงการเตรียมจัดงานทวิภาคี5ภูมิภาคในช่วงเดือนพฤศจิกายนนี้ โดยจะเรียนเชิญนายกรัฐมนตรีเป็นประธาน
5.สํานักงานคณะกรรมการการอุดมศึกษา (สกอ.)นายสุภัทร จําปาทอง เลขาธิการ กกอ.ได้รายงานให้ที่ประชุมรับทราบการจัดประชุมคณะกรรมการขับเคลื่อนการศึกษาในพื้นที่เขตพัฒนาพิเศษภาคตะวันออก (Eastern Economic Corridor : EEC) ของกระทรวงศึกษาธิการ เพื่อหารือเกี่ยวกับการผลิตและพัฒนากําลังคนใน10กลุ่มอุตสาหกรรมเป้าหมายหลักของสถาบันอุดมศึกษา นอกจากนี้ มีประเด็นการรับน้อง ซึ่ง สกอ. ได้มีหนังสือกําชับไปยังสถาบันอุดมศึกษาทุกแห่งให้เข้มงวดในการจัดกิจกรรมรับน้องให้เป็นไปอย่างสร้างสรรค์
บัลลังก์ โรหิตเสถียร:สรุป/รายงาน
ยุทธพงศ์ เลือกกลั่นดี:ถ่ายภาพ